lv lv tr lv pl ta nl en lv en ceb en lv lv sv pl hbs_lat lt fi lv lv uz lv sl fi lv sv pt en lv lv ms lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl lv en lv en pl pt nl nl lv de
Mūs vieno zināšanas, tradīcijas un sirds gudrība Rīgas 64. vidusskola ir Rīgas domes Izglītības, kultūras un sporta departamenta padotības iestāde
Toggle navigation Rīgas 64. vidusskola
Sadancošanās ar Rīgas Danču klubu
Pateicoties projektam ”Latvijas skolas soma”, Latvijas simtgades priekšvakarā 16.11.2018. Rīgas 64. vidusskolā viesojās Rīgas Danču klubs.
5. - 12. klašu izglītojamajiem bija iespēja iepazīties ar latviešu etnogrāfiskajām dejām kā arī pašiem ievingrināt deju soli un ar lielu ieinteresētību un azartu mesties aizrautīgās dejās kopā ar klases biedriem un skolotājiem.
Skolēnu atsauksmes ir pozitīvas, daudzi atzīst, ka labprāt piedalītos šādā aktivitātē vēlreiz, ka tā bija ļoti laba iespēja iemēģināt soli tautas dejās, iepazīt savus skolas biedrus un neformālā gaisotnē vairot patriotiskas sajūtas.
“Danči bija ļoti interesanta ideja, man patika, skolā noteikti vajag ieviest un vairot šādas aktivitātes svētkos un pasākumos.”
“Uzskatu, ka šāda veida pasākumi vieno skolēnus, attīsta ritma izjūtu un vairo patriotismu.”
“ Ieguvu jaunas zināšanas par senajām latviešu dejām, labi un aktīvi pavadīju laiku kopā ar citiem cilvēkiem. Tas radīja svētku noskaņu un pozitīvi uzlādēja turpmākajai dienai.”
“ Es domāju, ka “Danču klubs” bija lieliska iespēja iepazīt latviešu tautas kultūru no citādāka un nedaudz aktīvāka skatupunkta, kas radīja jautrību jauniešu vidū.”
“ Pamācoši, jo varēja redzēt kādas ir tautas tradīcijas un kāda mūzika bija populāra.”
“ Šīs dejas saliedē un ļauj izlikt emocijas dejā.”
“ Man patika latviskā noskaņa un muzikālais pavadījums.”
“ Latviešiem ir jābūt tādiem etnogrāfiskiem pasākumiem!”
“Ļoti patika, bija jautri padejot ar klases biedriem un iemācīties tautas dejas.”
“Man ļoti patika danči. Biju pārsteigta, ka tik daudz cilvēku var dejot sinhroni un jautri.”
“ Bija ļoti jautrs un aktīvs pasākums. Fonā skanēja jautra dzīvā mūzika.”
“Danči bija ļoti laba aktivitāte, bet varēja būt ilgāk.”
“Danči skolā bija ļoti jautri. Dejot un iepazīt klases biedrus no cita skatu punkta bija jauki.”
“Danči bija labi, daudz labāk nekā biju gaidījis.”
“ Manuprāt, bija diezgan pozitīvs pasākums tādā ziņa, ka skolēni varēja "uz savas ādas" izjust tādu daļu no latvju kultūras, kas pa retam mūsdienās sastopama vairs tikai Jāņos un arī tad ne vienmēr.”
“ Bija jautri dejot līdzi jestrai mūzikai. Uzdzina Jāņu sajūtu.”
“ Man patika, jo redzēju kā dejo tautas dejas un varēju pats padejot.”
“ Man patika tas, ka tika daudzi cilvēki iesaistīti un nebija jādejo tikai ar pazīstamiem.”
“ No malas skatoties radās labs iespaids, redzot to, cik vienoti var būt visi kopā un visi var dejot pie vienas nacionālās mūzikas.”
“Manuprāt, pasākums bija ļoti izdevies, jo varēja aktīvi sagaidīt svētkus un kārtīgi izdejoties.”
“Danči ļoti patika, labprāt piedalītos atkal.”
Atziņas apkopoja: Gunta Stūrmane
Ūnijas iela 93, Rīga
+371 6 759 89 29
Burtnieku iela 34, Rīga
+371 6 747 40 81
© 2022 Rīgas 64.vidusskola